**Отчет за 2023 г. за дейностите на РЗИ-Добрич по Национална програма за първична профилактика на рака на маточната шийка, 2021-2024г.**

Със заповед РД-01-543/04.10.2023год. ни е възложено да организираме изпълнението на следните дейности от Националната програма за първична профилактика на рака на маточната шийка 2021-2024 г. на територията на област Добрич:

Оперативна цел 3. Предприемане на дейности, целящи повишаване нивото на информираност със специална насоченост към целевите групи и изпълнителите на програмата, за значимостта на РМШ и възможностите за първична профилактика чрез имунизация

Основни дейности:

3.4. Фокусно обучение на учители и родители за запознаване с първичната профилактика на заразните болести и в частност с целите на програмата, риска от заболяването, ползата от имунизацията срещу РМШ, безопасността на ваксините.

3.6. Провеждане на семинари за обучение на медицински специалисти, изпълнители по програмата, здравни медиатори, НПО по въпросите на РМШ и необходимостта от първична профилактика чрез имунизация.

В изпълнение на заповедта на Министъра на здравеопазването са организирани и проведени следните дейности:

1. За деветмесечието на 2023г. в област Добрич, на база на отчетите от ОПЛ, представяни всяко тримесечие, са извършени 141 имунизации в областта.

2. Със съдействието на РУО - Добрич и ръководствата на учебните заведения са организирани и проведени 21 родителски срещи, на които учители и родители са запознати с целите на програмата, риска от заболяването, ползата от имунизацията срещу РМШ, безопасността на ваксините. Информацията е предоставена чрез презентацията по темата с най-често задавани въпроси от родители, предоставена от МЗ. На родителите са предоставени здравно-образователни материали.

Проведени родителски срещи:

 През м. октомври 2023год:

• в гр. Добрич - 12 родителски срещи в 1 СУ

 През м. ноември 2023год.:

• в гр. Добрич - 4 родителски срещи в 4 СУ

• в гр. Каварна - 1 родителска среща в 1 СУ

• в гр. Тервел - 1 родителска среща в 1 СУ

• в гр. Генерал Тошево - 1 родителска среща в 1 СУ

• в. гр. Балчик - 1 родителска среща в 1 СУ

• в с. Крушари - 1 родителска среща в 1 СУ

На родителските срещи в градовете Балчик, Каварна, Тервел и с. Крушари бяха поканени и родители от останалите училища в тези населени места.

Отчитаме слаб интерес в повечето от училищата, както от страна на учителите, така и от страна на родителите. Антиваксърските настроения са явни и служителите ни срещат съществен отпор при промотирането на ваксинацията.

3. Организирани и проведени 5 обучения с изпълнителите по програмата:

 2 обучения в гр. Добрич, за ОПЛ, работещи на територията на общини Добрич, Добрич-селска, Крушари и Генерал Тошево

 1 обучение в гр. Балчик, в сградата на МЦ Балчик – за работещите на територията на общината ОПЛ

 1 обучение в гр. Каварна, в сградата на МЦ Каварна – за работещите на територията на общината ОПЛ

 1 обучение в гр. Тервел, в сградата на общината – за работещите на територията на общината ОПЛ

ОПЛ са запознати с целите на програмата, целевите групи за имунизация и с биопродукта, с който се работи по програмата.

На единия семинар в гр. Добрич присъстваха и представители на РЗОК – Добрич, които отговориха на въпроси, касаещи механизмите на отчитане на извършените имунизации по националните програми.

Считаме, че спрямо ОПЛ, които са изпълнителите на дейността следва да се приложи по-агресивна промотивна политика, за да има заинтересованост от тяхна страна. Препоръчителните ваксинации не оказват съществено влияние върху приходите им по здравна каса, което обуславя ограниченото им прилагане.

4. На 29.11.2023г. и 30.11.2023г. са проведени семинари на здравните специалисти от учебните и детски заведения в гр. Добрич и областта. Запознати са с целите на програмата, риска от заболяването, ползата от имунизацията срещу РМШ, безопасността на ваксините и им е представена презентацията, предоставена от МЗ.

5. Планираният за м. декември 2023г. семинар със здравните медиатори от областта беше отложен за м. януари 20232год., тъй като съвпадна с организирано за тях събитие по Националната програма за превенция и контрол на ХИВ и сексуално предавани инфекции в Република България 2021-2025 г. в гр. София.

6. В рамките на текущ и тематичен контрол на ОПЛ се оказва методична помощ.

7. Със средствата, предоставени ни със Заповеди на МЗ РД-01-543/04.10.2023г. и № РД-03-218/31.10.2023г са подготвени малък брой промотивни материали по програмата, осигурени са консумативи и кафе-пауза за провеждане на обученията.

8. Извършените разходи за изпълнението на дейностите са изготвени в съответствие с указанията на Министерство на финансите, Сметната палата и Министерство на здравеопазването за реда и начина за предоставяне на отчетите за касовото изпълнение на бюджетните и извънбюджетните сметки и фондове за 2023 г. и са отразени в отчета за касовото изпълнение на бюджета на РЗИ - Добрич.

9. Поставянето на такива задачи в края на календарната година, заедно с аналогични дейности по останалите национални програми, по които МЗ има водеща функция, затруднява изпълнението им от страна на РЗИ. Добре би било както задачите, така и средствата за изпълнението им да бъдат свеждани до РЗИ най-късно в началото на второто шестмесечие, за да има възможност да се поканят и външни лектори. Това би повишило интереса на изпълнителите по програмата.